Volunteer Journal #73 (UK) – Conservation Volunteers — Raegan Payne
← Volunteer Journal #74 - Vittana.orgUPDATE! Volunteer Journal #72 – The NOH8 Pic is Here → Hoe om te begroot vir julle troudag – Love is
Hoe om te begroot vir julle troudag
Die blomtyd van die verlowing is verby en die werklikheid tref jou – al daardie drome en beplanning moet nou oorgeskakel word in aksie, en dit kos geld! Hier volg ‘n paar wenke oor hoe om vir julle groot dag te begroot:
1. Bepaal wie waarvoor moet betaal
Voor die begroting opgestel kan word, moet julle eers bepaal wie verantwoordelik is om waarvoor te betaal. Die tyd toe die bruid se ouers vir die hele troue betaal en die bruidegom se ouers slegs die drank en blomme behartig het, is iets van die verlede. Een van die ouers kan dalk bekostig om meer by te dra as die ander, of selfs aanbied om vir alles te betaal. Kry duidelikheid oor hierdie reëlings en bepaal dan hoeveel geld julle nog gaan benodig.
2. Die begroting bepaal die troue
Hierdie feit is baie belangrik! Jou begroting bepaal jou troue, nie andersom nie! As jy nog altyd gedroom het van ’n troue met 200 gaste en vuurwerke terwyl julle die dansvloer open, maar die begroting laat slegs 80 mense en vingerhappies toe, moet julle die werklikheid in ag neem! Stel die begroting op voordat julle enige belangrike besluite oor die waar, wat en hoe van die dag neem.
3. Besluit waarvoor julle graag self wil betaal
Die dinge waaroor julle as paartjie baie sterk voel, is gewoonlik dit waarvoor julle self kan/moet betaal. Dit sorg dat julle presies kan kry waarvoor julle gehoop het, sonder om die persoon wat daarvoor sou betaal se mening in ag te neem. Party bruide kies byvoorbeeld om self vir hulle rok te betaal, want as die ouers of selfs die skoonouers vir die rok sou betaal, kan die bruid dalk verplig voel om hulle tevrede te stel, en dan nie heeltemal tevrede met die finale keuse wees nie. Stel ’n aparte sub-begroting op met ‘n lys van hierdie elemente.
Die gesegde lui dat dit nie gaan oor wat jy weet nie, maar eerder oor wie jy ken – dit geld soveel te meer vir troues! Hiermee sê ek glad nie dat julle vir gunsies moet vra of verwag dat mense verniet vir julle iets moet doen of gee nie. Paartjies is egter van tyd tot tyd gelukkig om ‘n vriend of viriendin te hê wat grafiese ontwerp doen, en wat dan die uitnodigings as ’n geskenk vir die bruidspaar gee, of ‘n familielid wat ’n uitsonderlike motor het, wat kan sorg vir ’n asemrowende troukar! Pas die begroting aan soos wat hierdie geskenke oor julle pad kom en bestee dalk die geld wat julle daarvoor begroot het aan ’n ander aspek van die troue, of selfs vir die wittebrood!
5. Moenie skuld maak nie
Ek herhaal die opskrif: moenie skuld maak nie! Hierdie wenk is seker die belangrikste van almal. Alhoewel die groot dag vir julle en jul gaste so spesiaal moontlik moet wees, is dit belangrik om te onthou dat dit eintlik oor die huwelik gaan wat julle betree, en nie oor die troudag self nie. Om julle huwelik met onnodige skuld te begin, plaas ekstra spanning op julle, veral in die eerste paar maande van die getroude lewe wanneer julle eerder op dinge soos ‘n huis wil fokus waar julle ‘n nuwe lewe saam wil begin. Die sogenaamde “wittebrood-stadium” van julle huwelik moet verkieslik met so min as moontlik spanning gepaard gaan. Onthou altyd hierdie handige wenk: Om skuld op eiendom te maak is ’n belegging; om skuld te maak vir julle troudag is ‘n onnodige uitspattigheid.
Julle hoef niemand op jul troudag te beïndruk met hoeveel julle kan bestee nie; doen die beste wat jy kan met wat jy het.
Hoe om te begroot vir julle troudag was last modified: September 20th, 2018 by AdrocBGWG
5 Wedding Disasters Only Your Planner Will...
Ek’s verloof, wat nou?
Is dit nodig om ’n verlowingspartytjie te...
5 Mistakes Not to Make Before Your...
Zack & Danielle du Preez
Magnus & Christa Coetzer
Jako & Lizelle Pottas
Hernus & Elzbeth Bosch